CELEX: 62016CN0139
Language: et
Date: 2016-03-07 00:00:00
Title: Kohtuasi C-139/16: Eelotsusetaotlus, mille on esitanud Audiencia Provincial de Burgos (Hispaania) 7. märtsil 2016 – Juan Moreno Marín, Maria Almudena Benavente Cardaba ja Rodrigo Moreno Benavente versus Abadía Retuerta, S.A.

6.6.2016   
            
            
               ET
            
            
               Euroopa Liidu Teataja
            
            
               C 200/6
            
         Eelotsusetaotlus, mille on esitanud Audiencia Provincial de Burgos (Hispaania) 7. märtsil 2016 – Juan Moreno Marín, Maria Almudena Benavente Cardaba ja Rodrigo Moreno Benavente versus Abadía Retuerta, S.A.
   (Kohtuasi C-139/16)
   (2016/C 200/09)
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial sección no 3 de Burgos (Burgose provintsi teise astme kohus (kolmas koda), Hispaania)
   
      Põhikohtuasja pooled
   
   
      Apellandid: Juan Moreno Marín, Maria Almudena Benavente Cardaba ja Rodrigo Moreno Benavente
   
      Vastustaja: Abadía Retuerta, S.A.
   
      Eelotsuse küsimused
   
   
               1.
            
            
               Kas direktiivi 2008/95 (1) artikli 3 lõike 1 punktis c ette nähtud keelud hõlmavad ka sellise tähise kasutamist, mis viitab teatava kauba või teenuse omadusele, mis seisneb asjaolus, et selle kauba või teenuse pakkumus konkreetses kohas on ulatuslik ning kaup või teenused ise on selles kohas suure väärtuse ja kõrge kvaliteediga?
            
         
               2.
            
            
               Kas sellist laadi tähist saab käsitada geograafilise päritolu tähisena, arvestades seda, et kaup või teenused on alati kontsentreeritud määratletud kohta?
            
         
      (1)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 299, lk 25).